Резач
Резач е село в Северна България. То се намира в община Златарица, област Велико Търново.

Село Резач се намира в планински район. Предишното име на селото е било Сюнетчилери. В центъра на селото се намира кметството. Има обновена джамия от времето на османската власт на българските земи. Открити са еко пътеки, които водят до Стара Речка и до Рибарци.

В дивия животински свят се срещат: чакал, лисица, орел, дребни гризачи, влечуги, земноводни и насекоми. Срещат се и вълк, бухал и диви свине.

Летният климат през деня е топъл, а когато понякога започне да се стъмва става по-прохладен. Зимата е сравнително тежка, дори в някои случаи повече от обичайното.

В близост до селото се намират други две села – Калайджии (на 4,2 км от Резач) и Средно Село (на 5,1 км от Резач).

Източници

Външни препратки 

Села в област Велико Търново
Населени места в община Златарица